Sign in / Join .st0{fill:#34437F;} .st1{fill:#878787;} Tuesday, January 11, 2022 ikteb hawn… Fittex Snooker: Peter Lines jirbaħ il-UK Seniors Championship Minn talk.mt January 11, 2022 talk.mt Peter Lines (ritratt) rebaħ il-UK Seniors Cham­pionship għall-ewwel darba, meta fil-finali għeleb lil David Lilley 4-1 f'Hull. Lura fl-2017, Lines rebaħ it-titlu tal-World Seniors, u l-player ta' 52 sena minn Leeds issa jista' jżid it-titlu tal-UK Seniors mal-lista ta' unuri tiegħu. Lilley ħa l-frame tal-ftuħ u għamel break ta' 60 fit-tieni, iżda l-avversarju tiegħu b'mod kruċjali rribatta lura u eventwalment ħataf il-frame, 67-66, billi kklerja l-kuluri. Lines iddomina t-tielet u r-raba' frames biex ħa vantaġġ ta' 3-1. Fil-ħames wieħed, iċ-champion kurrenti tal-World Seniors, Lilley, illidja 56-21 meta falla ħamra, u Lines għamel clearance eċċellenti ta' 47 biex kiseb it-titlu. "Ninsab fis-seba' sema li rbaħt," qal in-numru 82 tad-dinja, Lines. "Qed nipprova nieħu gost hemmhekk. Irrid nilgħab kemm nista' għax inħobb nilgħab is-snoo­ker. Meta tasal fl-età tiegħi u ma tkunx irbaħt avveniment ranking, taċċetta l-fatt li probabbilment mhux se tirbaħ wieħed. Allura biex nirbaħ żewġ avvenimenti prestiġjużi fil-World Seniors tour, jien tassew kburi bija nnifsi. Jien tassew onorat li għamilt dan." Fit-tournament kellu jieħu sehem il-Malti, Tony Drago, b'postu ġie mimli minn Patrick Wallace li tilef fl-ewwel round kontra Jimmy White. Artiklu preċedenti Studju jsib li f'Għawdex qed tinbidel il-mentalità rigward persuni gay Artiklu li jmiss Snooker: Robertson u Higgins fil-kwarti-finali ta' The Masters ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn